text: [{"text_idx": "#000000", "text": "Bru\u0301\u00f0arkalendarinKomandi bru\u0301dleypSkra\u0301set bru\u0301dleypBru\u0301dleypsgreinarVeitararSkra\u0301set veitaraHja\u0301lparto\u0301lSangsavnMinnis-listiBru\u0301dleyps kostna\u00f0urYnskilistinAlt samla\u00f0"}, {"text_idx": "#000001", "text": "Fyrsti sjeikurin gj\u00f8rdist ma\u00f0urin, ta\u0301 tey m\u00f8ttust 20 a\u0301r seinni"}, {"text_idx": "#000002", "text": "Jo\u0301gvan Kristiansen, sum er sjo\u0301ma\u00f0ur og Joan Mohr, sum er mi\u00f0na\u0301mssku\u0301lal\u00e6rarinna giftust 3. septembur 2022 i\u0301 Fuglafjar\u00f0arkirkju.Vi\u0301gslan var ha\u0301ti\u0301\u00f0arlig og v\u00f8kur vi\u00f0 eini fantastiskari talu fra\u0301 Meinhardi Bjartali\u0301\u00f0. Hon fo\u0301r beint i\u0301 hjarta\u00f0."}, {"text_idx": "#000003", "text": "Vit h\u00f8vdu eina mo\u0301tt\u00f8ku, sum no\u0301gv var gj\u00f8rt burturu\u0301r \u2013 eitt tilvita\u00f0 val. Vit eru ikki heilt ung longur (vil to\u0301 ikki kalla okkum gomul), og ti\u0301mdu ti\u0301skil ikki eitt bru\u0301dleyp, har fo\u0301lk skuldu sita i\u0301 fleiri ti\u0301mar og lurta eftir langum talum. Vit vildu naka\u00f0 anna\u00f0. So vit valdu pinnamat fra\u0301 Gepetto i\u0301 Klaksvi\u0301k, k\u00f8kur fra\u0301 Mariettu i\u0301 Klaksvi\u0301k og Jens Marna at sp\u00e6la og syngja."}, {"text_idx": "#000004", "text": "Av ti\u0301 sama mingla\u00f0u fo\u0301lk og pra\u0301ta\u00f0u. Eg haldi, at ta\u00f0 eydna\u00f0ist v\u00e6l og fo\u0301lk lo\u0301tu v\u00e6l at. H\u00f8li\u00f0 pynta\u00f0i Rebecca Ro\u0301gvado\u0301ttir u\u0301r Klaksvi\u0301k, hon pynta\u00f0i m.a. vi\u00f0 teimum ey\u00f0kendu ballo\u0301nunum. Eisini bru\u0301kti hon o\u0301tru\u0301liga vakrar blo\u0301mur fra\u0301 Va\u0301rperlu i\u0301 Runavi\u0301k. Aftana\u0301 hugna\u00f0u vit okkum saman vi\u00f0 n\u00f8krum heilt fa\u0301um vinfo\u0301lkum heima vi\u00f0 hu\u0301s \u2013 perfekt!"}, {"text_idx": "#000005", "text": "Hvussu avgj\u00f8rdu tit at giftast ella hv\u00f8r spurdi hv\u00f8nn og hvussu?"}, {"text_idx": "#000006", "text": "Hann fri\u0301ggja\u00f0i. Detaljurnar eru loyniligar...he he he!"}, {"text_idx": "#000007", "text": "Men vit hava eina sera fitta s\u00f8gu. Vit vo\u0301ru par fyri 20 a\u0301rum si\u0301\u00f0ani. Hann var mi\u0301n fyrsti sjeikur og eg hansara fyrsta dama. Si\u0301\u00f0ani m\u00f8ttust vit aftur 20 a\u0301r seinni. So um hugt\u00f8kini \u2018tann einasti eini\u2019 og \u2018meant to be\u2019 finnast, so gj\u00f8rdu tey seg galdandi i\u0301 okkara f\u00f8ri."}, {"text_idx": "#000008", "text": "Hvussu reagera\u00f0i tu\u0301 ta\u0301 hann fo\u0301r ni\u00f0ur a\u0301 kn\u00e6?"}, {"text_idx": "#000009", "text": "Eg bleiv kl\u00f8kk, dju\u0301pt r\u00f8rd og o\u0301tru\u0301liga gla\u00f0. Eg havi annars alti\u0301\u00f0 sagt, at eg \u00e6tla\u00f0i aldrin at giftast, men mangt broytist og eg kundi ikki siga nei til ein sum hann."}, {"text_idx": "#000010", "text": "Hvussu no\u0301gvir gestir h\u00f8vdu tit til veitsluna? Yvir 300"}, {"text_idx": "#000011", "text": "Hvar var vi\u0301gslan? Fuglafjar\u00f0ar Kirkja"}, {"text_idx": "#000012", "text": "Veitslan var\u00f0 hildin: A\u0301 Mi\u00f0na\u0301mssku\u0301lanum a\u0301 Kambsdali, sum enda\u00f0i vi\u00f0 at vera \u00e6tlan nummar 30, um man kann siga ta\u00f0 so."}, {"text_idx": "#000013", "text": "Var ta\u00f0 veitsla fyri innbodnum, opi\u00f0 hu\u0301s ella v\u00e6lkomst vi\u00f0 tilmelding? V\u00e6lkomst vi\u00f0 tilmelding!"}, {"text_idx": "#000014", "text": "Fi\u0301ggjar\u00e6tlan: Vit \u00e6tla\u00f0u okkum ikki at spara uppa\u0301 naka\u00f0. Vit ynsktu okkum ein go\u0301\u00f0an dag saman vi\u00f0 \u00f8llum teimum, i\u00f0 h\u00f8vdu hug at ha\u0301ti\u0301\u00f0arhalda dagin saman vi\u00f0 okkum."}, {"text_idx": "#000015", "text": "Bru\u0301\u00f0arkjo\u0301lin: Kjo\u0301lin var\u00f0 keyptur i\u0301gj\u00f8gnum Bru\u0301\u00f0arli\u0301n, har Irdi gav m\u00e6r b\u00e6\u00f0i go\u0301\u00f0a og professionella hja\u0301lp. Hann kom allan vegin u\u0301r Amerika, og so var hann eisini tann einasti eini eftir av si\u0301num slag. Hann sat sum stoyptur \u2013 o\u0301tru\u0301ligt!"}, {"text_idx": "#000016", "text": "Sko\u0301gvarnir vo\u0301ru bla\u0301ir. Tey, sum kenna meg, blivu nokk ikki kl\u00f8kk! Eg elski bla\u0301tt! Teir komu eisini u\u0301r Amerika."}, {"text_idx": "#000017", "text": "Kl\u00e6\u00f0ini hja\u0301 bru\u0301\u00f0go\u0301minum: Kl\u00e6dningin keyptu vit fra\u0301 Ska\u0301lki i\u0301 Runavi\u0301k og bro\u0301\u00f0urdo\u0301ttir mi\u0301n keypti eina kongabla\u0301a sloyfu i\u0301 Danmark."}, {"text_idx": "#000018", "text": "Ta\u00f0 besta vi\u00f0 degnum: Ringt at velja naka\u00f0 a\u0301vi\u0301st burturu\u0301r. Alt rigga\u00f0i so v\u00e6l og \u00f8ll vo\u0301ru so fantastisk. Men l\u00f8tan i\u0301 kirkjuni var sja\u0301lvandi heilt serlig. Myndirnar fra\u0301 Ey\u00f0bj\u00f8rn eru vit eisini sera sera takksom fyri, sum ju\u0301 gera dagin \u00e6vigan."}, {"text_idx": "#000019", "text": "Bru\u0301\u00f0arfer\u00f0in: Hana goyma vit til eina a\u00f0ra fer\u00f0. Vit \u00e6tla okkum til Pari\u0301s."}, {"text_idx": "#000020", "text": "Eitt gott ra\u0301\u00f0 til komandi bru\u0301\u00f0arp\u00f8r: Slappa av, njo\u0301ti\u00f0 dagin og geri\u00f0 ju\u0301st ta\u00f0, sum tit hava hug til. Vit vistu heldur ikki, hvussu okkara \u2018nakrar ti\u0301mar langa minglimo\u0301tt\u00f8ka\u2019 fo\u0301r at sp\u00e6la av, men hon var perfekt fyri okkum."}, {"text_idx": "#000021", "text": "H\u00f8vdu tit gj\u00f8rt naka\u00f0 \u00f8\u00f0rvi\u0301si um m\u00f8guligt? Nei!"}, {"text_idx": "#000023", "text": "at ti\u0301ma at posera og ta\u00f0 heila. Vit eru so gla\u00f0 fyri myndirnar."}, {"text_idx": "#000024", "text": "Hv\u00f8r gj\u00f8rdi ha\u0301r, makeup, negl o.s.fr.? Ha\u0301ri\u00f0 gj\u00f8rdi Kartin H\u00f8gnesen, sum eg havi gj\u00f8rt ha\u0301ri\u00f0 hja\u0301 alt mi\u0301tt li\u0301v. Hann veit ju\u0301st, hvat m\u00e6r da\u0301mar, so eg f\u00f8ldi meg totalt tryggan i\u0301 hansara hondum. Ta\u00f0 var eisini so hugnaligt at sita og drekka kaffi saman vi\u00f0 honum ti\u0301\u00f0liga handan morgunin. Durita i\u0301 Avera i\u0301 Klaksvi\u0301k gj\u00f8rdi neglirnar, naka\u00f0 er naka\u00f0, i\u00f0 eg aldrin havi roynt fyrr. Ta\u00f0 fari eg heilt sikkurt at royna aftur. Eg havi onganti\u0301\u00f0 havt so flottar negl fyrr.Hevur tu\u0301 naka\u00f0 at leggja afturat?"}, {"text_idx": "#000025", "text": "Ja, ein, sum gj\u00f8rdi dagin serliga go\u0301\u00f0an fyri okkum, var mi\u0301n fantastiska fitta og hjartago\u0301\u00f0a grannkona, Magna. Hon sto\u0301\u00f0 fyri so at siga \u00f8llum a\u0301 sja\u0301lvum degnum. Takk er eitt fa\u0301t\u00e6kt or\u00f0, men vit h\u00f8vdu ikki kla\u0301ra okkum uttan hana."}]